Dragon Ball Z: Μπάρντοκ - Ο Πατέρας του Γκόκου

Το ***Dragon Ball Z: Μπάρντοκ - Ο Πατέρας του Γκόκου*** (αγγλικός τίτλος:*Dragon Ball Z: Bardock - The Father of Goku*), (εναλλακτικός τίτλος: Η αρχή του μύθου) είναι το πρώτο TV Special του *Dragon Ball Z*, που είναι μια προσθήκη στη δημοφιλή σειρά και manga.

Προβλήθηκε για πρώτη φορά στις 17 Οκτωβρίου 1990 και η Funimation το μεταγλώττισε στα αγγλικά το 2000. Το Special επανακυκλοφόρησε σε μια επεξεργασμένη εκδοχή που πωλήθηκε μαζί με το *Dragon Ball Z: Η Ιστορία του Τρανκς* το Μάιο του 2008. Η Funimation κυκλοφόρησε μια επεξεργασμένη μεμονωμένη έκδοση του στις 15 Σεπτεμβρίου 2009.

## Περίληψη

Το special είναι η ιστορία του Μπάρντοκ, ενός χαμηλής κλάσης πολεμιστή Σάγιαν. Στην αρχή της ιστορίας, ένας από τους γιους του, ο Κάκαροτ, έχοντας μόλις γεννηθεί στο Πλανήτη Βετζέτα, ετοιμάζεται να σταλθεί στη Γη με σκοπό να καταστρέψει τη ζωή του πλανήτη. Εντωμεταξύ, ο Μπάρντοκ και η ομάδα του είναι σε μια αποστολή εξόντωσης της ζωής στο πλανήτη Κανάσα. Αφού ο πλανήτης έμεινε φαινομενικά χωρίς ζωή, ο Μπάρντοκ και η ομάδα του ξεκουράζονται και πανηγυρίζουν τη νίκη τους μέχρι που ένας εναπομείναντας πολεμιστής αιφνιδιάζει τον Μπάρντοκ και αποφασίζει να του δώσει το «χάρισμα» του να βλέπει οράματα από το μέλλον. Αυτό του δίνει την ικανότητα να δει τη καταστροφή του Πλανήτη Βετζέτα και μαζί του σχεδόν όλης της φυλής των Σάγιαν, από τα χέρια του αφέντη τους, Φρίζερ. Επίσης βλέπει τον γιο του, Κάκαροτ, να υπερασπίζεται και να σώζει τη Γη.

Οι προβλέψεις γίνονται πραγματικότητα όταν ο Φρίζερ ετοιμάζεται να καταστρέψει ολόκληρη τη φυλή των Σάγιαν. Μέσα στο διαστημόπλοιο του Φρίζερ, ο τελευταίος ενημερώνεται από τους δυο κορυφαίους μπράβους του, Ζάρμπον και Ντοντόρια, σε σχέση με τα γεγονότα στο συνηθισμένο διαπλανητικό γαλαξιακό εμπόριο και την κατάκτηση. Τα πρόσφατα νέα αποκαλύπτουν πως η δύναμη των Σάγιαν συνέχεια αυξάνεται μετά από κάθε μάχη. Ο Ζάρμπον ενημερώνει το Φρίζερ πως μια ομάδα από Σάγιαν χαμηλής κλάσης κατάκτησε το Κανάσα μονάχα μέσα σε λίγες ημέρες. Ο Ντοντόρια ισχυρίζεται πως ούτε οι επίλεκτες ομάδες του Φρίζερ δεν θα μπορούσαν να κατακτήσουν το Κανάσα τόσο εύκολα. Οι Φρίζερ, Ζάρμπον και Ντοντόρια σκέφτονται το τι θα μπορούσαν να γίνουν οι Σάγιαν λόγω της αυξανόμενης δύναμης τους και αποφασίζουν να αναλάβουν δράση για να γλυτώσουν τις συνέπειες, καθώς οι Σάγιαν θα μπορούσαν να αποτελέσουν απειλή για το μέλλον. Ο Ζάρμπον προτείνει στο Φρίζερ να εξοντώσει την αυξανόμενη απειλή προτού αποτελέσει μεγαλύτερο πρόβλημα. Έπειτα, δίνεται η διαταγή στο Ντοντόρια και στους επίλεκτους μαχητές του να εξουδετερώσουν το Μπάρντοκ και την ομάδα του.

Ο Μπάρντοκ απορρίπτει τα οράματα που έχει και σύντομα πηγαίνει να βρει την ομάδα του στο Πλανήτη Μιτ, όμως ανακαλύπτει πως όλοι οι συμπολεμιστές του είναι νεκροί. Η ομάδα του Μπάρντοκ σκοτώθηκε από το μπράβο του Φρίζερ, Ντοντόρια, και τους επίλεκτους του. Ο Μπάρντοκ πολεμάει με τους υπεύθυνους για το χαμό της ομάδας του και τους κατατροπώνει όλους, όμως ο Ντοντόρια εύκολα υπερισχύει απέναντι του με μια ακτίνα στόματος. Όντας σοβαρά τραυματισμένος, ο Μπάρντοκ καταφέρνει να επιστρέψει στο Πλανήτη Βετζέτα περνώντας δίπλα από το γιο του ο οποίος ήταν στη διαδρομή του για τη Γη. Αφού έχει πλέον συνειδητοποιήσει πως ο Φρίζερ σκοπεύει να τους εξοντώσει ο Μπάρντοκ προσπαθεί να τους προειδοποιήσει για το κίνδυνο που διατρέχουν, όμως οι υπόλοιποι Σάγιαν γελούν με τον ισχυρισμό του. Ωστόσο, οι Σάγιαν φοβούνται όταν ο Μπάρντοκ τους φώναξε για τη δυσπιστία τους και εκείνος μόνος του αρχίζει μια επίθεση κατά του Φρίζερ.

Κατά τη διάρκεια της επίθεσης, καταφέρνει να εξουδετερώσει πολλούς από τους χαμηλόβαθμους στρατιώτες του Φρίζερ σε τέτοιο σημείο που ο Φρίζερ, ο οποίος με το ζόρι συγκρατεί το θυμό του όταν βλέπει τις πράξεις του Μπάρντοκ, διέταξε το Ζάρμπον να του ετοιμάσει το προσωπικό του μικρό σκάφος για απογείωση. Ο Ζάρμπον εκφράζει σύγχυση για το ότι ο Φρίζερ ήθελε να βγει από το διαστημόπλοιο, ωστόσο όταν ο Φρίζερ απειλεί ελαφρώς το Ζάρμπον σχετικά με την ανυπακοή του, ο τελευταίος φοβισμένος από το αφεντικό του, ετοιμάζει γρήγορα το σκάφος του. Ο Φρίζερ απογειώνεται βγαίνοντας από το διαστημόπλοιο καθώς ένας στρατιώτης του βάζει σε κεφαλοκλείδωμα του Μπάρντοκ, ωστόσο μετά τον άφησε και ο Μπάρντοκ έβγαλε ένα λόγο για το πως οι Σάγιαν απελευθερώθηκαν από το τύραννο, και τότε στέλνει το Final Spirit Cannon στον ίδιο το Φρίζερ για να εκδικηθεί το χαμό όσων σκοτώθηκαν στο όνομα του τυράννου. Ο Μπάρντοκ μοιάζει έτοιμος να αλλάξει το μέλλον με τις πράξεις του. Ωστόσο, ο Φρίζερ αντεπιτίθεται στην επίθεση με ένα Supernova, το οποίο σκοτώνει το Μπάρντοκ, πολλούς από τους δικούς του στρατιώτες και καταστρέφει το Πλανήτη Βετζέτα, όλα καθώς έβγαζε ένα υστερικό γέλιο. Την ώρα που πεθαίνει, ο Μπάρντοκ βλέπει ακόμη ένα όραμα από το μέλλον: το γιο του, Κάκαροτ, να αντιμετωπίζει το Φρίζερ. Όντας σίγουρος πως ο Κάκαροτ θα είναι εκείνος που θα σκοτώσει το Φρίζερ, ο Μπάρντοκ έχει ένα μικρό χαμόγελο λίγο προτού το σώμα του διαλυθεί μαζί με το πλανήτη. Καθώς ο πλανήτης ετοιμάζεται να ανατιναχτεί, ο Φρίζερ συνεχίζει να γελά με τη καταστροφή του καθώς λέει στους Ζάρμπον και Ντοντόρια να δουν τα «όμορφα πυροτεχνήματα». Καθώς πεθαίνει ο Μπάρντοκ λέει στο γιο του να προσέχει. Την ίδια στιγμή, ο Κάκαροτ, ξυπνάει μέσα στη διαστημική κάψουλα.

Κάπου αλλού, έχοντας ολοκληρώσει μια αποστολή σε ένα μακρινό κόσμο, ο Βετζέτα ενημερώνεται για τη καταστροφή του πλανήτη καταγωγής του. Η υπερηφάνεια του τον εμποδίζει από το να εκφράσει το πόσο συγκλονισμένος είναι και εξωτερικά μένει απαθής. Λίγο αργότερα, η διαστημική κάψουλα του Κάκαροτ προσγειώνεται στη Γη, όπου τον βρίσκει ο ηλικιωμένος Γκόχαν. Ο μικρός Κάκαροτ γελάει στην αγκαλιά του και ο Γκόχαν αποφασίζει να του δώσει το όνομα Γκόκου. Η ταινία τελειώνει με πολλές από τις ηρωικές πράξεις του Γκόκου στη Γη μέχρι τη μονομαχία του με το Φρίζερ.